Käsiohjelmia saa ostaa 20 euron hintaan ennakkoon tapahtuman infopisteeltä sekä ovelta ennen konsertin alkua.
Kirkkopalvelut ry / Seinäjoen seurakunta
Jorma Panulan upea teos Peltomiehen rukous kuullaan Lakeuden Ristissä. Koskettavan tarinan tulkitsevat säveltäjän johdolla peltomiehen roolin laulava baritoni Elja Puukko Seinäjoen kaupunginorkesterin jousikvartetin sekä Tuulivoima-kuoron säestyksellä. Teoksen kesto on noin tunti. Käsiohjelmia saa ostaa 20 euron hintaan ennakkoon tapahtuman infopisteeltä sekä ovelta ennen konsertin alkua. Jorma Panulan säveltämässä ja Pekka Santalan kirjoittamassa teoksessa peltomies kohtaa kirkon hiljaisuudessa mieltään painaneen muiston, jossa isoisänsä isä ajoi oveltaan pois kolme nälkäistä ja rääsyistä huutolaispoikaa antamatta heille ruokaa. Peltomies pääsee sovintoon itsensä ja menneisyytensä kanssa ja hänelle selviää oman työnsä merkitys kyntää, kylvää, niittää ja korjata. Uudistunein mielin hän puhkeaa ylistysvirteen, johon kirkkokansa yhtyy. Tärkeä viesti oikeudenmukaisuudesta on ajankohtainen yhä 37 vuoden jälkeen. Teoksen tarina sai alkunsa Ilmajoen vanhalta hautausmaalta, jonka hautakivet muistuttavat 1800-luvun tuhoisista nälkävuosista. “Löydettiin aihe, semmoinen pieni hautuumaa, johon on haudattu kakaroita 1800-luvulla”, teoksen johtava säveltäjä-maestro Jorma Panula kertoo. ”Lukoo sen libreton, kuvitteloo asian, siinä on niin paljon tunnelmaa ja asiaa, jotta siitä vaan visertämähän”, Panula kuvaa sävellysprosessia omaan panulamaisen tyhjentävään tyyliinsä. Teos kantaesitettiin Kurikan kirkossa vuonna 1984 ja sitä on sittemmin esitetty myös ulkomailla ja ympäri kotimaata. Seinäjoen kaupunginorkesteri Jorma Panula, kapellimestari Elja Puukko, baritoni TUULIVOIMA-kuoro, johtaa Kirsi Burman
Seminaari 2 päivää pe-la: 99,00 €. Seminaari 1 päivä pe tai la: 69,50 €.
Miltä uskonnollisuus näyttää eri puolilla Suomea? Mitä kirkolta toivotaan ja millaisia vahvuuksia seurakunnilla on? Näitä kysymyksiä peilaavat tuoreen tutkimustiedon pohjalta tutkimus- ja kehityspäällikkö Heidi Zitting Diakonia-ammattikorkeakoulusta ja johtaja Hanna Salomäki kirkon tutkimus ja koulutus -yksiköstä. Vasta valmistuneet kirkon nelivuotiskertomus ja seurakuntien muutos -tutkimus antavat uutta tietoa siitä, mitkä tekijät vaikuttavat seurakuntien elinvoimaisuuteen Suomessa. Tutkijat esittelevät näiden aineistojen pohjalta ajankohtaisia kehityssuuntauksia.
KIRKKOPÄIVÄT | Alueiden kirkko: seurakuntien muutos ja elinvoimaisuus Suomessa
Kirkkoherra Ari Aurasen raamattutunti: Alkukirkon kriisit ja erimielisyydet Seinäjoen seurakunnan kirkkoherra, TT, FT Ari Auranen pitää raamattutunnin aiheesta Alkukirkon kriisit & erimielisyydet.
KIRKKOPÄIVÄT | Kirkkoherra Ari Aurasen raamattutunti
Senni Valtonen: konserttikantele, kansanpuhaltimet, avainviulu. Konsertissa kuullaan kanteleen ryöppyävää helinää, kansansävelmiä sekä villiä improvisaatiota virsikirjamme rakkaista sävelmäaarteista. Musiikin maisteri Senni Valtonen on kansanmuusikko, kanttori ja multi-instrumentalisti, jonka musiikin keskiössä ovat läsnäolo ja ilo. Viimeiset kymmenen vuotta Valtonen on työskennellyt kanttorin virassa Helsingissä Munkkiniemen seurakunnassa. Lisäksi hän toimii teatterimuusikkona, pedagogina, säveltää ja sovittaa sekä konsertoi aktiivisesti.
KIRKKOPÄIVÄT | Virsien pyörteissä! Improvisaatioita kansansoittimilla
Piispa Jari Jolkkosen vieraana Juha Tapio: Hengellinen tieni – keskustelua uskon ja epäuskon kamppailuista Piispa Jari Jolkkonen keskustelee uskosta ja epäuskosta, kulkemisesta ja kompastelusta, löytämisestä ja eksymisestä Suomen tunnetuimpiin kuuluva laulaja ja lauluntekijä Juha Tapion kanssa. Juha Tapio on kirjoittanut monia suosittuja kappaleita, kuten ”Mitä silmät ei nää”, ”Ohikiitävää”, ”Kelpaat kelle vaan”, ”Kaksi puuta”, ”Sitkeä sydän” ja ”Jotain niin oikeaa”. Hänen sanoituksensa ovat koskettaneet suomalaisia syvästi ja kuvastaneet kansan tuntoja pitkän ja menestyksekkään uran aikana. Tässä ohjelmassa Juha Tapio astuu uuteen rooliin keskustelijana, avaten ajatuksiaan sekä sanoitustensa taustoja.
KIRKKOPÄIVÄT | Piispa Jari Jolkkosen vieraana Juha Tapio
Yhteistyössä: Seinäjoen helluntaiseurakunta, Seinäjoen luterilainen seurakunta ja Seinäjoen vapaaseurakunta Johtava pastori Ari Urhonen, tervetuloa klo 18.00 Luento, kolme 15 min puheenvuoroa klo 19.30 Paneelikeskustelu klo 21.00 Jumala luo uutta – Sound of Grace mukana: Arto Nousiainen, SEA:n GO-koordinaattori; Matti Rekiaro, LT; Aki Ruotsala, johtaja; Jaakko Pihlajamäki, sairaalaneuvos; Roope Laukkonen (YWAM, Juurikkala), luterilaisen kirkon edustaja, musiikissa: Sound of Grace -musiikkiryhmä, joka palvelee yli seurakuntarajojen.
KIRKKOPÄIVÄT | Jumala luo uutta – sydänten ekumenia!
Perjantain iltamessu, joka toteutetaan yhteistyössä paikan päällä partiopuistoa pitävien partiolaisten kanssa. Musiikissa messun säveltäjä Pekka Simojoki sekä nuoret muusikot Aapo Tähkäpää, Taneli Hietala ja Jere Hännikkälä. Pappina Auli Härkönen.
Tule kokemaan unohtumaton ilta täynnä keskustelua, tarinoita ja säveliä ihmisiksi elämisestä! Mukana kirjailija Hanna Kivisalo, näyttelijä Hannu-Pekka Björkman sekä muusikko Mikko Kuustonen.
KIRKKOPÄIVÄT | Kivisalo, Kuustonen ja Björkman: Kolme ikkunaa valon puolella
Ystävykset halusivat vain jamitella keskenään, mutta yleisö oli toista mieltä. Ilo tarttui kuulijoihin, jotka alkoivat vaatia levyjä ja konsertteja. Nyt Maksetut Viulut on yksi Suomen rakastetuimmista hengellisistä yhtyeistä. Viisihenkinen folk pop -yhtye tunnetaan omaleimaisesta soinnistaan ja pitelemättömästä lavaenergiastaan. Yhtyeen jäsenet ovat ennakkoluulottomia hengellisten klassikoiden tulkitsijoita ja taitavia laulunkirjoittajia. Maksettujen Viulujen keikat ovat poikkeuksellisen mukaansatempaavia ja niistä nauttivat kaiken ikäiset kuulijat. Nämä viulut on maksettu puolestasi – konsertti on osa Kirkkopäivien runsasta maksutonta ohjelmaa.
KIRKKOPÄIVÄT | Maksetut Viulut | konsertti
Pääsymaksu 8€/ aikuiset, lapset alle 10v. ilmaiseksi
Etelä-Pohjanmaan traktorimuseolla vietetään kesän ensimmäistä museopäivää vappuna 1.5. 2025 klo 10-14. Tule tutustumaan ainutlaatuiseen, Suomen suurimpaan yksityiseen entisöityjen traktoreiden kokoelmaan. Kunnostettuja traktoreita on 150 kpl. Kokoelma sijaitsee kahdessa hallissa. Pääsymaksu. Kahvio. Makkaranmyyntiä.
Etelä-Pohjanmaan traktorimuseolla museopäivä 1.5.2025 klo 10-14
Etelä-Pohjanmaan traktorimuseolla vietetään museopäivää vappuna 1.5. klo 10-14
Senni Valtosen Virsien pyörteissä -konsertissa kuullaan kanteleen ryöppyävää helinää, kansansävelmiä sekä villiä improvisaatiota virsikirjamme rakkaista sävelmäaarteista. Suomalaisen virsisävelistön perinteisyys ja kansanmusiikin vapaus yhdistyvät Senni Valtosen käsissä raikkaalla tavalla. “Virsikirjan tutut ja tuntemattomammatkin sävelmät ovat mielestäni kiehtovia.” kertoo multi-instrumentalisti Senni Valtonen konsertin teemasta. "Toivotan yleisön mukaan heittäytymään yhteiselle matkalle virsisävelmien maailmaan.” Valtonen jatkaa. Konsertti on osa Seinäjoella 23.-25.5.2025 järjestettävien valtakunnallisten Kirkkopäivien ohjelmaa, ja sinne on vapaa pääsy. Tervetuloa!
Seinäjoen ammattikorkeakoulun opiskelijakunta SAMO
📍 Alasenpuisto, Seinäjoki 🕐 Keskiviikkona 30.4.2025 klo 13.00–18.00 📺 Seinäjoen ammattikorkeakoulun YouTube-kanava – kuva ja ääni mukana menossa! Kevät huipentuu jälleen hulvattomaan vapputunnelmaan, kun Vappuradio valtaa Alasenpuiston! Olitpa sitten opiskelija, utelias sivustaseuraaja tai vannoutunut vappufani, tämä show on sinua varten! 🎈🌞 Vappuradion suora lähetys tarjoaa mm. 🎤 Juontajien välisiä hyväntuulisia skaboja ja nokkelia haasteita 🗣️ Kiinnostavia ja yllättäviä vieraita – pysy kuulolla! 🎬 Viihdyttäviä vappuvideoita ja tunnelmakuvia kentältä 📢 Ajankohtaisia uutisia siitä, missä ja miten opiskelijat juhlivat vapunpäivänä – tiedät missä tapahtuu! 🥪 Vappupiknik-lähetys suoraan lavalta – käydään läpi vapun klassikkoherkut ja testataan vappufaktatietosi 🎭 Improvisaatiota, yllätyksiä ja show-elementtejä – mikään ei mene ihan käsikirjoituksen mukaan, ja hyvä niin! 🎁 Striimin seuraajille luvassa kilpailu, josta voi voittaa palkintoja – pysy kuulolla Youtube -kanavalla ja voit voittaa! 🎊 Tapahtuma on osa opiskelijoiden vapputapahtumaa, mutta avoin kaikille! Hyppää mukaan livenä Alasenpuistossa tai nauti kotisohvalta käsin – pääasia, että olet mukana. Vappuradio 2025 – täällä kuuluu ja näkyy kevään riemu! 🎶✨ Tästä Vappuradioon: https://www.youtube.com/live/vQfGJRjYm7s
Vappuradio on viihteellinen live- ja striimlähetys suoraan Seinäjoen ammattikorkeakoulun opiskelijoiden vapun ytimestä🎙️
Aika muuttuu, muuttuvatko arvot? – Onko totuus menettänyt merkityksensä? Ilkka-Pohjalaisen päätoimittaja Markku Mantila johtamassa keskustelussa kohtaavat arkkipiispa Tapio Luoma, kaupunginjohtaja Jaakko Kiiskilä, Euroopan parlamentin jäsen Sebastian Tynkkynen (PS), kansanedustaja Anne Kalmari (Kesk.) ja kansanedustaja Oras Tynkkynen (Vihr.).
KIRKKOPÄIVÄT | Onko totuus menettänyt merkityksensä?
Osallistu Kotimaa-lehden toimituksen kokoukseen: Onko kaikilla oikeus uskoa ja sanoa? Kotimaa-lehden toimituksen ohjelma avaa oven ajankohtaisten aiheiden punnintaan ja journalistisiin valintoihin. Tule seuraamaan toimituksen kokousta ja osallistu keskusteluun siitä, mitä mediassa näkyy – ja mitä ei. Kuka saa uskoa? Mitä saa sanoa? Mitä juttuaiheet kertovat tai eivät kerro mediasta? Tule seuraamaan ja osallistu itsekin. Keskustelun juontaa Kotimaan toimittaja Emilia Karhu.
KIRKKOPÄIVÄT | Onko kaikilla oikeus uskoa ja sanoa?
Viime aikojen uutisoinnit nuorten ja lasten väkivaltatapauksista ovat nostaneet esiin kysymyksen: miksi väkivalta näyttäisi olevan kasvussa nuorten keskuudessa, ja mitä voimme tehdä tämän ehkäisemiseksi? Tässä ohjelmassa paneudumme ilmiön taustoihin, syihin ja seurauksiin asiantuntijoiden johdolla. Keskustelussa käsitellään erityisesti yhteisöllisyyden, ennaltaehkäisevien toimien ja kirkon roolia nuorten tukemisessa. Kuulemme nuorten parissa työskentelevien ammattilaisten näkemyksiä ja saamme konkreettisia vinkkejä siitä, miten jokainen meistä voi olla tukemassa väkivallan ehkäisyä. Aiheesta keskustelemassa Heikki Turkka Aseman Lapset ry:stä, erityisnuorisotyöntekijä Erja Kinnunen Seinäjoen seurakunnasta, Lilli Hämäläinen nuorten vaikuttajaryhmästä, nuorisovaltuuston puheenjohtaja Veera Niemistö ja vanhempi konstaapeli, pelipoliisi Pyry Luomala Pohjanmaan poliisilaitokselta. Tilaisuuden juontaa mm. Duudsoneista tuttu Hannu-Pekka ”HP” Parviainen.
KIRKKOPÄIVÄT | Nuoret ja väkivalta: Miten kierre katkaistaan?
Ajaako uskontokielteinen aika kristittyjä poteroihin vai kutsuuko se niistä ulos? Herätysliikejohtajat kertovat hengellisistä ”kasvattajaseuroistaan” ja niiden pelityyleistä. He jakavat kokemuksiaan kipeimmistä törmäyksistään ja tärkeimmistä kädenojennuksistaan yli hengellisten perinnepoteroiden. Voimmeko vielä löytää yhteiset pelisäännöt ja mahtua samalle kentälle? Hengelliset vaikuttajat kirkollisen median konkarin Heli Karhumäen tentissä.
KIRKKOPÄIVÄT | Herätysliikkeiden kipeimmät ristiriidat ja suloisimmat sovinnot
Seinäjoen seurakunta on saanut Euroopan maaseuturahastolta tukea hankkeeseen, jossa rakennettiin vapaaehtoisvoimin ja yhteistyössä Lakeuden Elämysliikunta ry:n kanssa esteetön laavu, wc sekä puulato Pappilankorpeen Seinäjoen seurakunnan omistamaan metsään. Esteettömät reitit johdattavat alueen luontokohteisiin ja hiljentymispaikkaan Ristimetsän alttarille. Retkellä mukana hankkeen toteutuksessa aktiivisesti toimineet Lakeuden elämysliikunta ry:n toiminnanjohtaja Hannu Salo, metsäasiantuntija Jouni Aila, Seinäjoen seurakunnan hallintojohtaja Paula Perälampi ja Seinäjoen seurakunnan puistopäällikkö Esko Karttunen. Retkellä tarjolla nokipannukahvit. Mukaan mahtuu 48 henkilöä ilmoittautumisjärjestyksessä. Ilmoittaudu mukaan! Lähtö Alvar Aallon kadulta Seinäjoelta, kaupunginteatterin vierestä, klo 14. Lisätietoja retkestä antaa Esko Karttunen, puh. 050-5489451. Tervetuloa bussikyydillä tutustumaan hankkeeseen!
Seminaari 2 päivää: pe-la 99,00 €. Seminaari 1 päivä pe tai la: 69,50 €.
Kirkkopalvelut ry { Seinäjoen seurakunta
Kirkko keskeltä kylää – muuttuva kirkko mediassa ja suuren yleisön silmissä Kirkko on jälleen kerran murroksessa, eikä kukaan takaa enää paikkaa keskellä kylää. Kirkko ja uskonnot kiinnostavat mediaa, mutta mielikuva kirkosta muokkautuu myös mainekriisien kautta. Ne foorumit, joissa kirkko saa olla mukana nimenomaan kirkkona vähenevät, eikä kirkkoa koeta välttämättä myönteiseksi yhteistyökumppaniksi, vaan yhä useammin ongelmalliseksi. Keskustelussa pohditaan muutosta mediassa ja kansalaisten parissa suhteessa kirkkoon ja kristinuskoon. Millä tavalla kirkko muuttuneessa tilanteessa voi näkyä mediassa, ja voiko se vaikuttaa syntyvään mielikuvaan? Onko vika peilissä vai kasvoissa? Tule mukaan yhteiseen tilaisuuteen, jossa mukana niin asiantuntijoita kuin kokemusasiantuntijoitakin. Millaisia ajatuksia sinulla on kirkon positiivisen näkyvyyden vahvistamiseksi? Aiheesta keskustelemassa Ilkka Pohjalaisen päätoimittaja Markku Mantila, Supercell brändi- ja viestintäjohtaja Viivi Ali-Löytty, politiikan tutkija Hanna Wass sekä tuomiorovasti Satu Saarinen. Keskustelun puheenjohtajana on Kirkon viestinnän ohjelmapäällikkö, pastori Kimmo Saares. Ohjelma toteutetaan yhteistyössä Kirkon viestinnän kanssa.
KIRKKOPÄIVÄT | Kirkko keskeltä kylää – muuttuva kirkko mediassa
Ohjelmassa syvennytään osallistavan auttamisen teemaan elävästi sanoin, esimerkein ja kuvin. Lavalla nähdään inspiroivia puheenvuoroja toimittaja Outi Airolalta, Minimani Oy:n tuotepäällikkö Jaana Metsärannalta sekä Helsingin yliopiston sosiaalipolitiikan professori Heikki Hiilamolta. Musiikista vastaavat nuorisotyöntekijä, muusikko, lauluntekijä Teemu Kentta ja diakoniajohtaja, muusikko, lauluntekijä Otto Savolainen. Tilaisuuden juontaa kokenut toimittaja ja juontaja Keijo Leppänen, joka johdattaa kuulijat tämän tärkeän teeman pariin. Kanavaan osallistumisen lisäksi Kirkkopäiville osallistuja voi halutessaan käydä tutustumassa Seinäjoen seurakunnan ylläpitämään Ruokapankkiin, Matti Visannin kuja 15. Ruokapankissa osallistuja kuulee Seinäjoen ruokapankin tarinan ja halutessaan osallistujan on mahdollisuus liittyä mukaan ”yhteiseen hyvän ketjuun” ja antaa lahjoitus Ruokapankille tai vaihtoehtoisesti käydä ostamassa ruokakassi keskustan alueen lähimarketista.
KIRKKOPÄIVÄT | Osallistavan auttamisen kanava
Alvar Aallon suunnitteleman Lakeuden Ristin pohjoispuolella kohoava kellotorni on 65,2 m korkea. Tornissa on näköalatasanne, ja sinne pääsee hissillä tai rappusia pitkin, joissa 276 askelmaa ja välillä on 16 lepotasannetta. Lakeuden Ristin torni on avoinna vierailijoille Kirkkopäivien ajan, tervetuloa!
KIRKKOPÄIVÄT | Lakeuden Ristin torni auki yleisölle